6. ΝΟΜΟΣ υπ’ αριθ. 1998 της 25/28 Φεβρ. 1952 Περί επεκτάσεως της ισχύος των διατάξεων του Νόμου 3743 της 4/9 Ιαν. 1929 «περί των εις την Εθνικήν Κτηματικήν Τράπεζαν της Ελλάδος παραχωρουμένων υποθηκών επί ακινήτων εν ταις Νέαις Χώραις» και επί ακινήτων κειμένων εις περιφερείας υποθηκοφυλακείων, ων τα αρχεία κατεστράφησαν εκ πολεμικών γεγονότων. Άρθρον μόνον.-Άπασαι αι διατάξεις του Νόμου 3743 της 4/9 Ιαν. 1929 «περί των εις την Εθνικήν Κτηματικήν Τράπεζαν της Ελλάδος παραχωρουμένων υποθηκών επί ακινήτων εν ταις Νέαις Χώραις» ισχύουσι και εφαρμόζονται αναλόγως και επί υποθηκών παραχωρουμένων οπωσδήποτε εις την Εθνικήν Κτηματικήν Τράπεζαν της Ελλάδος επί ακινήτων κειμένων εις περιφερείας υποθηκοφυλακείων ων τα αρχεία κατεστράφησαν κατά την διάρκειαν της πολεμικής περιόδου και μετ’ αυτήν μέχρι της λήξεως του συμμοριτοπολέμου. Αι ούτω παραχωρούμεναι υποθήκαι εις την Εθνικήν Κτηματικήν Τράπεζαν της Ελλάδος είναι ισχυραί και απρόσβλητοι έναντι παντός τρίτου. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Ο παρών Νόμος ψηφισθείς υπό της Βουλής και παρ’ Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως Νόμος του Κράτους. Σελ. 230,1 -229Εθνική Κτηματική Τράπεζα 12.Ι.β.6 